'లక్ష్మీస్ ఎన్టీఆర్' పేరుతో త్వరలో వర్మ ఓ సినిమా తీసేందుకు సిద్ధమవుతోన్న విషయం తెలిసిందే. సినీ, రాజకీయ మార్కెట్లలో హాట్ టాపిక్గా మారిన ఈ బయోపిక్ గురించి రోజూ ఏదో ఒక పోస్ట్తో వర్మ సెన్సేషన్ అవుతూనే ఉన్నారు. ఈ 'లక్ష్మీస్ ఎన్టీఆర్' చిత్రంపై ఎవరైనా కామెంట్ చేస్తే వెంటనే కౌంటర్ వేస్తూ వర్మ పోస్ట్లు చేస్తున్న విషయం తెలిసిందే. అయితే ఇదంతా వర్మ వెనుక వైఎస్ఆర్సీపీ ఉండి, చేయిస్తుందనే వార్తలు కూడా గట్టిగానే వినిపించాయి. ఈ చిత్రాన్ని వైఎస్ఆర్సీపీ నేత రాకేష్ రెడ్డి నిర్మించనుండటంతో ఇది మరింత బలపడింది. అలాగే ఎన్టీఆర్ సతీమణి లక్ష్మీపార్వతికి తెలిసే ఇదంతా జరుగుతోందనే ప్రచారం కూడా ఉంది. అయితే తాజాగా లక్ష్మీపార్వతి ఈ బయోపిక్పై స్పందిస్తూ వర్మకి వార్నింగ్ ఇచ్చినంత పనిచేశారు.వర్మ 'లక్ష్మీస్ ఎన్టీఆర్' సినిమాని తీయడంలో తనకు ఎటువంటి అభ్యంతరం లేదని, చరిత్రకు తెలియని విషయాలను చూపిస్తానని చెబుతున్నాడు కాబట్టే తాను ఈ సినిమాకి అంగీకరిస్తున్నానని లక్ష్మీపార్వతి తెలిపారు. అయితే స్టోరీపై ఇంతవరకు తనని వర్మ కలవలేదని, నిజంగా చరిత్రకు తెలియకుండా మరుగునపడిన విషయాలను చూపిస్తే సంతోషిస్తానని ఆమె తెలిపారు. అలా కాకుండా తన ఆత్మగౌరవానికి ఆటంకం కలిగించేలా సినిమా తీస్తే మాత్రం, సినిమాని ఆపేయడానికి ఎంత దూరమైనా వెళతానని, వర్మ తనలోని పాత లక్ష్మీపార్వతిని చూస్తాడని... ఆమె హెచ్చరికలు జారీ చేశారు. ఈ 'లక్ష్మీస్ ఎన్టీఆర్' గురించి మాట్లాడిన అందరికీ కౌంటర్లు వేస్తున్న వర్మ.. ఈ హెచ్చరికలకు ఎలా స్పందిస్తాడో..మరి?
'lakshmis ntr' paerutho twaralo varma oo sinima teesenduku siddhamavutoonna vishayam telisinde. cinee, rajakeeya marketlalo hat tapikga maarina ee biopic gurinchi roojoo edho oka postto varma sensation avutune unnaaru. ee 'lakshmis ntr' chitrampai evaraina comment cheste ventane counter vestu varma postlu chestunna vishayam telisinde. ayithe idantaa varma venuka visrc undi, cheyistundane vaartalu kuudaa gattigaane vinipinchaayi. ee chitraanni visrc netha rakesh reddi nirminchanundatamto idhi marinta balapadindi. alaage ntr sateemani lakshmeepaarvatiki telise idantaa jarugutondane prachaaram kuudaa undi. ayithe taajaagaa lakshmipaarvati ee bayopikpai spandistuu varmaki warning ichinanta panichesaaru.varma 'lakshmis ntr' cinimani teeyadamlo tanaku etuvanti abhyantaram ledani, charitraku teliyani vishayaalanu chuupistaanani chebutunnadu kabatte taanu ee sinimaki angeekaristunnaanani lakshmipaarvati telipaaru. ayithe storypy intavaraku tanani varma kalavaledani, nijamgaa charitraku teliyakunda marugunapadina vishayaalanu chupiste santoshistaanani aame telipaaru. alaa kakunda tana aatmagouravaaniki aatankam kaliginchela sinima teeste maatram, cinimani aapeyadaaniki entha dooramainaa velataanani, varma tanaloni paata lakshmeepaarvatini chustadani... aame heccharikalu jaarii chesaru. ee 'lakshmis ntr' gurinchi matladina andarikee counterlu vestunna varma.. ee heccharikalaku ela spandistaado..mari?